Държавен вестник, бр. 59, 2025 г., стр. 45

БРОЙ  59	
Д Ъ Р Ж А В Е Н  В Е С Т Н И К 	
СТР.  45   
за постигане на по-голяма производителност, 
намаляване на разходите и въвеждане и раз­
витие на иновативни услуги за потребителите. 
Наред с това продължава използването 
на радиочестотен спектър от съществуващи 
безжични мрежи, като в съответствие с тех­
нологичното им развитие се определят нови 
и се актуализират съществуващи технически 
и регулаторни условия за ползване на ресур­
са с оглед продължаване предоставянето на 
услуги на потребителите и подобряване на 
тяхното качество.
Условията за използване на радиочестотния 
спектър се определят от Комисията за регу­
лиране на съобщенията с правила, в които се 
дефинират и конкретните технически парамет­
ри на електронните съобщителни мрежи от 
различните видове радиослужби, правилата 
за честотно планиране на радиочестотния 
спектър, както и изискванията по отношение 
на ползвателите на радиочестотния спектър.
3. Разрешаване използването на радиочес­
тотния спектър
Съгласно Закона за електронните съоб­
щения радиочестотният спектър може да се 
използва свободно след регистрация или след 
издаване на разрешение при спазване на ус­
ловията, определени в съответните правила, 
в които се определя и начинът на ползване 
на радиочестотния спектър.
При определяне на режима на ползване на 
честотния ресурс се вземат предвид конкрет­
ните характеристики на съответния радио­
честотен спектър; необходимостта от защита 
срещу вредни смущения; установяването на 
условия за споделено ползване, ако това е 
целесъобразно; гарантиране на техническото 
качество на връзката или услугата; ефикасното 
използване на радиочестотния спектър или 
гарантиране изпълнението на цели от общ 
интерес, определени в съответствие с правото 
на Европейския съюз.
Комисията за регулиране на съобщенията 
определя радиочестотен спектър, който може 
да се ползва свободно от неограничен кръг 
лица, при условие че се спазват определени 
изисквания (максимална предавателна мощ­
ност, максимална напрегнатост на полето, 
максимална плътност на мощността, допъл­
нителни параметри и други ограничения). 
Ползвателите на такъв радиочестотен спектър 
не трябва да причиняват смущения на други 
електронни съобщителни мрежи и не могат да 
претендират за защита от тях. В този случай не 
е необходимо предоставяне на индивидуални 
права за използване на спектъра, при условие 
че мрежата или устройството отговарят на 
съответните технически параметри.
Комисията за регулиране на съобщенията 
предоставя индивидуални права за ползване 
на радиочестотен спектър с регистрация или 
с издаване на разрешение.
Прилагането на регистрационен режим 
при предоставянето на индивидуални права 
облекчава условията за използване на радио­
честотния спектър, осигурява по-бърз достъп 
до честотен ресурс и намалява администра­
тивната тежест както за регулатора, така и за 
предприятията. При регистрационния режим 
се предвижда заявленията за регистрация да 
се подават в информационен портал, достъ­
пен на интернет страницата на Комисията 
за регулиране на съобщенията, в който се 
извършва и тяхната проверка. Комисията от 
своя страна прави координация на заявените 
за ползване мрежи чрез верифициране на 
техническите параметри с цел ефективното 
ползване на спектъра и недопускане на сму­
щения в мрежите на предприятията.
При необходимост от ограничаване броя на 
издаваните разрешения се провеждат състеза­
телни процедури, като при конкурс или търг 
за ползване на хармонизиран радиочестотен 
спектър за безжични широколентови мрежи и 
услуги, за който са установени хармонизирани 
условия чрез технически мерки за изпълнение 
в съответствие с Решение № 676/2002/ЕО14, 
се информира RSPG за всяка приета проек­
томярка (партньорска проверка), преди пре­
доставянето на индивидуалните права, с цел 
обмен на добри практики. Това ще осигури 
последователен подход при управлението на ра­
диочестотния спектър, гарантиращ развитието 
на единния пазар в областта на електронните 
съобщения. Състезателните процедури са 
един от механизмите, който се прилага при 
управлението на радиочестотния спектър. 
Съгласно Закона за електронните съобщения 
Комисията за регулиране на съобщенията 
провежда търг, когато с оглед характера на 
осъществяването на обществени електронни 
съобщения от съществено значение е размерът 
на предложената тръжна цена, и конкурс, ко­
гато има необходимост от комплексна оценка 
за издаване на разрешение.
Броят на издаваните разрешения за ползва­
не на определен радиочестотен спектър може 
да бъде ограничаван с оглед увеличаване в 
максимална степен на ползата за ползвателите 
и насърчаване на конкуренцията, постигане 
на по-голямо покритие, гарантиране на необ­
ходимото качество на услугата, насърчаване 
на ефикасното използване на радиочестот­
ния спектър, включително при отчитане на 
условия­та, свързани с правата за ползване и 
размера на таксите или насърчаване на ино­
вациите и развитие на бизнеса.
Предоставянето на индивидуални права за 
ползване на радиочестотния спектър е след 
честотно планиране, изследване за електромаг­
14 Решение № 676/2002/ЕO на Европейския 
парламент и на Съвета от 7 март 2002 г. относно 
регулаторната рамка за политиката на Европейската 
общност в областта на радиочестотния спектър 
(Решение за радиочестотния спектър).